Author: _testuser
Last saved by: Admin
Company: uvo

Informácia o celkovom štatistickom vyhodnotení
procesu verejného obstarávania za rok 2006

Úvod 
Úrad pre verejné obstarávanie (ďalej len „úrad“) ako ústredný orgán štátnej správy 
pre oblasť verejného obstarávania, okrem metodickej, školiacej, kontrolnej činnosti, 
či rozhodovania o námietkách, štatisticky vyhodnocuje verejné obstarávanie a sprístupňuje informácie o vynakladaní finančných prostriedkov v procese verejného obstarávania
Slovenská republika ako členský štát EÚ má povinnosť predkladať Európskej komisii štatistickú správu o zmluvách uzavretých v predchádzajúcom kalendárnom roku, podľa smerníc Európskeho parlamentu a Rady:
•	   2004/18/ES z 31. marca 2004 o koordinácii postupov zadávania verejných zákaziek na práce, verejných zákaziek na dodávku tovaru a verejných zákaziek na služby (tzv. Klasická smernica)
•	   2004/17/ES z 31. marca 2004 o koordinácii postupov obstarávania subjektov pôsobiacich v odvetviach vodného hospodárstva, energetiky, dopravy a poštových služieb (tzv. Vybrané odvetvia).
Tieto smernice boli implementované zákonom č. 25/2006 Z. z. o verejnom obstarávaní a o zmene a doplnení niektorých zákonov, ktorý nadobudol účinnosť 1. februára 2006.
Úrad vyhodnotil verejné obstarávanie z nezverejnených oznámení o výsledku verejného obstarávania a zverejnených vo Vestníku verejného obstarávania (ďalej len „vestník“) podľa zákona č. 25/2006 Z. z. o verejnom obstarávaní a o zmene a doplnení niektorých zákonov 
v znení neskorších predpisov (ďalej len „zákon“), zákona č. 523/2003 Z. z. o verejnom obstarávaní a o zmene zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, bol platný do 31. januára 2006, nariadenia Komisie (ES) č. 1564/2005, ktorým sa ustanovujú štandardné formuláre 
na zverejňovanie oznámení v rámci postupov verejného obstarávania podľa smerníc Európskeho parlamentu a Rady 2004/17/ES a 2004/18/ES a vyhlášky Úradu pre verejné obstarávanie č. 35/2006 Z. z. o oznámeniach používaných vo verejnom obstarávaní.
Na požiadanie verejného obstarávateľa a obstarávateľa úrad nezverejňoval oznámenia o výsledku týkajúcich sa neprioritných služieb (podľa prílohy č. 3 k zákonu). Podiel nezverejnených oznámení z celkového počtu hodnotených oznámení predstavuje 17,8 %.
Materiál je rozdelený na štyri časti: 
1.	Vyhodnotenie výsledkov verejného obstarávania
2.	„Klasický sektor“ – vyhodnotenie verejného obstarávania
3.	„Vybrané odvetvia“ – vyhodnotenie verejného obstarávania
4.	Podnikatelia vo verejnom obstarávaní
	Prvá časť obsahuje vyhodnotenie verejného obstarávania spolu, sú v nej zhrnuté sumárne prehľady a údaje za verejného obstarávateľa, obstarávateľa (ďalej len „subjekty“) povinné uplatňovať pravidlá a postupy verejného obstarávania.
	V druhej časti, v súlade so  smernicou Európskeho parlamentu a Rady 2004/18/EC, 
je vyhodnotený „klasický sektor“ rozdelený na „štátnu správu“ a „územnú samosprávu“ podľa požiadaviek Európskej komisie. 
V tejto časti sú uvedené údaje aj za  „iné subjekty“, ktoré pozostávajú z dvoch skupín. Prvou skupinou sú iné subjekty, ktoré nie sú verejní obstarávatelia ani obstarávatelia podľa zákona, ale verejný obstarávateľ im poskytol viac ako 50 % finančných prostriedkov 
na dodanie tovaru, na uskutočňovanie stavebných prác a na poskytnutie služieb 
napr. čerpaním fondov EÚ, alebo na základe iných poskytnutých dotácií. Druhou skupinou 
sú iné subjekty, ktoré dobrovoľne používajú postupy verejného obstarávania.
Štátna správa
•	ministerstvo alebo iný štátny orgán vrátane svojich útvarov, t. j. Slovenská republika zastúpená svojimi orgánmi - podľa § 6 ods. 1 písm. a) zákona; 	
•	organizácia riadená verejným právom - podľa § 6 ods. 1 písm. d) zákona; 	
Územná samospráva
•	regionálny alebo miestny orgán, t. j. obec a vyšší územný celok - podľa § 6 ods. 1 písm. b) a § 6 ods. 1 písm. c) zákona; 
•	organizácia riadená verejným právom - podľa § 6 ods. 1 písm. d) zákona;
•	združenie právnických osôb - podľa § 6 ods. 1 písm. e) zákona;
Iný subjekt
•	osoba, ktorá nie je verejný obstarávateľ, ktorej poskytol verejný obstarávateľ viac 
ako 50 % finančných prostriedkov - podľa § 7 zákona;	
•	dobrovoľne postupuje podľa zákona.
	V tretej časti sú vyhodnotené subjekty pôsobiace v odvetviach vodného hospodárstva, energetiky, dopravy a poštových služieb (ďalej len „vybrané odvetvia“) 
v súlade s prílohami smernice Európskeho parlamentu a Rady 2004/17/EC, ktoré definujú oblasť činností podliehajúcich verejnému obstarávaniu:
•	I		Výroba, preprava a distribúcia plynu a tepla.
•	II		Výroba, preprava a rozvod elektrickej energie.
•	III		Výroba, preprava a distribúcia  pitnej vody.
•	IV		Železničné služby.
•	V		Mestská doprava (železničná, električková, trolejbusová a autobusová).
•	VI		Poštové služby.
•	VII		Prieskum a ťažba ropy a plynu.
•	VIII	 	Prieskum a ťažba uhlia a iných tuhých palív.
•	IX		Prístavy námorné a vnútrozemské alebo iné terminálové zariadenia.
•	X		Letiskové zariadenia.
	V štvrtej časti je vyhodnotenie podnikateľských subjektov, ktoré boli úspešné
vo verejnom obstarávaní. 
Členenie subjektov „klasického sektora“ a „vybraných odvetví“ je aj v súlade s číselníkom Inštitucionálnych subsektorov ESU 95 (Institutional subsectors of System 
of National Accounts).
Predmety zákaziek - tovary, služby a stavebné práce - boli zatriedené podľa Spoločného slovníkaobstarávania (CPV) – Common procurement vocabulary (CPV)  [nariadenie Komisie (ES) č. 2151/2003 zo 16. decembra 2003, ktorým sa mení a dopĺňa nariadenie (ES)
č. 2195/2002 Európskeho parlamentu a Rady o Spoločnom slovníku obstarávania]. 
	Materiál obsahuje informácie o nadlimitných a podlimitných postupoch verejného obstarávania. V hodnote podlimitných postupov sú zahrnuté údaje o uzavretých zmluvách 
na základe postupov zadávania podprahových zákaziek, ktoré boli doručené úradu v súlade 
so zákonom. V materiáli  nie sú zahrnuté údaje o zákazkách s nízkymi hodnotami, 
t. j. obstarávanie tovarov a služieb s predpokladanou hodnotou zákazky do 1 mil. Sk bez DPH a stavebných prác do 4 mil. Sk bez DPH, pretože tieto informácie úrad nemá k dispozícii.
	V materiáli uvádzané hodnoty zahŕňajú hodnotu všetkých zmlúv okrem čiastkových zmlúv, uzavretých na základe rámcových zmlúv a rámcových dohôd (ďalej len „čiastkové zmluvy) 
sú vyhodnotené a uvádzané samostatne. 
	Všetky hodnoty zmlúv sú uvádzané v Sk bez DPH, v bežných cenách.
Vybrané údaje sú sčasti porovnávané s rokom 2005.
1. Vyhodnotenie výsledkov verejného obstarávania 
Informácia o celkovom štatistickom vyhodnotení procesu verejného obstarávania 
za rok 2006 (ďalej „informácia“) bola vypracovaná na základe údajov uvedených 
v oznámeniach o výsledku verejného obstarávania. Spracovaných bolo spolu 10 480 oznámení (z toho: 13 sa týkalo súťaží návrhov a 1 koncesie na práce), čo predstavuje 80,6 % oproti 12 997 oznámení spracovaných v roku 2005. V roku 2006 bolo: 511 (vrátane 
4 zrušených súťaží návrhov a 1 zrušenej koncesie na stavebné práce) oznámení o zrušení súťaže, 5530 oznámení o výsledku verejného obstarávania (vrátane 1528 oznámení o podprahových zákazkách, a 4439 oznámení o uzatvorení čiastkových zmlúv 
na základe platnej rámcovej dohody (spolu 9969). Z počtu oznámení vyplýva, že došlo k poklesu oznámení o výsledkoch o 2517 (19,4 %). (Tabuľka č. 5)
Uvedený počet oznámení poslalo 1622 subjektov, čo je o 26 subjektov viac, ako v roku 2005.
Prehľad počtu aktívnych subjektov za rok 2006 v porovnaní s rokom 2005 je v nižšie uvedenej tabuľke č. 1.
Tabuľka č. 1
Rok | 2006 | 2005
Subjekt | Aktívne subjekty
| počet | v % | počet | v %
Slovenská republika zastúpená svojimi orgánmi | 321 | 19,8 | 426 | 26,7
Organizácia riadená verejným právom | 126 | 7,8 | 238 | 14,9
Štátna  správa | 447 | 27,6 | 664 | 41,6
Obec a vyšší územný celok (105 subjektov) | 794 | 49,0 | 656 | 41,1
Organizácia riadená verejným právom | 71 | 4,4 | x | x
Združenie právnických osôb | 46 | 2,8 | 20 | 1,3
Územná samospráva | 911 | 56,2 | 676 | 42,4
Klasický sektor | 1358 | 83,7 | 1 340 | 84,0
Vybrané odvetvia | 67 | 4,1 | 108 | 6,7
Spolu | 1425 | 87,9 | 1448 | 90,7
Verejný obstarávateľ poskytuje dotáciu | 189 | 11,7 | 120 | 7,5
Dobrovoľne postupuje podľa zákona | 8 | 0,5 | 28 | 1,8
Iné subjekty | 197 | 12,1 | 128 | 9,3
Spolu celkom | 1622 | 100,0 | 1 596 | 100,0

V tejto časti je zhrnutie údajov verejného obstarávania spolu za rok 2006 za subjekty 
z „klasického sektora“, „vybraných odvetví“ aj „iných subjektov“. 
Podrobné údaje sú k dispozícii v prílohách č. 1 až 10
V roku 2006 bol celkový počet oznámení o výsledku verejného obstarávania - 10 466 vrátane čiastkových zmlúv (počet je uvádzaný bez súťaží návrhov a koncesií, 
t. j. 14 oznámení). Spolu bolo ukončených 5521 postupov verejného obstarávania, z toho v prípade 5037 ukončených postupov boli uzatvorené zmluvy podľa Obchodného zákonníka a Občianskeho zákonníka (v tabuľkách len „Z“) a v prípade 484 ukončených postupov 
boli uzavreté rámcové dohody a rámcové zmluvy (ďalej len „rámcová dohoda“, použitá skratka v tabuľkách: „RD“). Zaslaných bolo 4439 oznámení čiastkových zmluvách (v tabuľkách ďalej len „ČZ“).
Subjekty „klasického sektora“ a „vybraných odvetví“, vrátane iných subjektov v roku 2006 uzavreli zmluvy v hodnote 101 742 mil. Sk, čo je oproti minulému roku menej o 3,0 %. (Tabuľka č. 2 a Prílohy č. 5 a 7)
 Nie je možné však hovoriť o poklese, pretože oproti predošlému roku boli výrazne čerpané prostriedky . 
Tabuľka č. 2
Rok | 2006 | 2005
Subjekt | Hodnota | Podiel | Hodnota | Podiel
| v tis. Sk | v % | v tis. Sk | v %
Slovenská republika zastúpená svojimi orgánmi | 18 346 419 | 18,0 | 24 558 040 | 23,4
Organizácia riadená verejným právom | 19 608 908 | 19,3 | *24 443 412 | 23,4
Štátna správa | 37 955 327 | 37,3 | 49 001 452 | 46,8
Obec a vyšší územný celok | 20 369 367 | 20,0 | 20 345 131 | 19,4
Organizácia riadená verejným právom | 1 266 203 | 1,3 | *x | x
Združenie právnických osôb | 310 797 | 0,3 | 317 306 | 0,3
Územná samospráva | 21 976 367 | 21,6 | 20 662 437 | 19,7
Klasický sektor | 59 901 694 | 58,9 | 69 663 889 | 66,5
Vybrané odvetvia | 37 207 362 | 36,6 | 31 521 979 | 30,1
Spolu | 97 109 056 | 95,5 | 101 185 868 | 96,6
Verejný obstarávateľ poskytuje dotáciu | 2 832 435 | 2,8 | 3 447 846 | 3,3
Dobrovoľne postupuje podľa zákona | 1 800 889 | 1,8 | 137 071 | 0,1
Iné subjekty | 4 633 324 | 4,5 | 3 584 917 | 3,4
Spolu celkom | 101 742 380 | 100,0 | 104 770 785 | 100,0
* Údaje za rok 2005 neboli rozdelené.
Hodnota zákaziek nadlimitnými postupmi verejného obstarávania, spolu predstavuje 60 233 mil. Sk, a to je 59,2 % z celkovej hodnoty zmlúv, pričom počet 640 nadlimitných postupov je len 11,6 % z celkového počtu zmlúv. 
Nižšia bola hodnota zákaziek podlimitnými postupmi verejného obstarávania 41 509 mil. Sk (40,8 %) s počtom 4881 ukončených postupov. Táto hodnota podlimitného obstarávania zahŕňa sčasti hodnotu zmlúv uzavretých na základe zadávania podprahových zákaziek (7 112 mil. Sk) , ktoré úrad nemá k dispozícii. (Tabuľka č. 3)

Tabuľka č. 3
Rok | 2006
Postupy VO | Nadlimitné | Podlimitné | Spolu
Subjekt | Hodnota | Podiel | Hodnota | Podiel | Hodnota | Podiel
| v tis. Sk | v % | v tis. Sk | v % | v tis. Sk | v %
Klasický sektor | 26 508 733 | 26,0 | 33 392 962 | 32,8 | 59 901 695 | 58,9
Vybrané odvetvia | 31 702 618 | 31,2 | 5 504 742 | 5,4 | 37 207 361 | 36,6
Iné subjekty | 2 022 301 | 2,0 | 2 611 023 | 2,6 | 4 633 324 | 4,5
Spolu | 60 233 652 | 59,2 | 41 508 728 | 40,8 | 101 742 380 | 100,0
Zrušených bolo 506 súťaží. Najčastejším dôvodom zrušenia u 44,5 % súťaží bola zmena okolností, za ktorých bolo verejné obstarávanie vyhlásené.
Podľa predmetu zákazky a počtu 2055 (37,2 %) ukončených postupov boli najviac obstarávané tovary (20 969 mil. Sk), ale podľa zmluvnej hodnoty 54 751 mil. Sk najvyšší podiel pripadá na stavebné práce s 1615 (29,2 %) ukončenými postupmi. Zákazky 
na neprioritné služby boli v 1851 prípadoch v hodnote 26 026 mil. Sk, z toho pripadlo
1105 zákaziek na prioritné služby v kategóriách 1 až 16 (podľa prílohy č. 2 k zákonu) v hodnote 16 595 mil. Sk. (Prílohy č. 5 a 6)
Nadlimitnými postupmi podľa predmetu zákazky a počtu postupov boli najviac obstarávané služby v 332 prípadoch v hodnote 21 688 mil. Sk. Tovary v 274 prípadoch v hodnote 15 674 mil. Sk a stavebné práce v 34 prípadoch v hodnote 22 871 mil. Sk. (Tabuľka č. 4)
Tabuľka č. 4
Rok | 2006
Postupy VO | Predmet | Hodnota | Postupy
| | v tis. Sk | v % | počet | v %
Nadlimitné | Tovary | 15 674 041 | 15,4 | 274 | 5,0
| Služby | 21 688 430 | 21,3 | 332 | 6,0
| Stavebné práce | 22 871 181 | 22,5 | 34 | 0,6
| Spolu | 60 233 652 | 59,2 | 640 | 11,6
Podlimitné | Tovary | 5 295 105 | 5,2 | 1781 | 32,2
| Služby | 4 334 224 | 4,3 | 1519 | 27,5
| Stavebné práce | 31 879 399 | 31,3 | 1581 | 28,7
| Spolu | 41 508 728 | 40,8 | 4881 | 88,4
Spolu | Tovary | 20 969 146 | 20,6 | 2055 | 37,2
| Služby | 26 022 654 | 25,6 | 1851 | 33,5
| Z toho: | | | |
| Prioritné služby kat. 1 až16 | 16 594 994 | 16,3 | 1105 | 20,0
| Neprioritné služby kat. 17 až 27 | 9 427 660 | 9,3 | 746 | 13,5
| Stavebné práce | 54 750 580 | 53,8 | 1615 | 29,3
| Spolu | 101 742 380 | 100,0 | 5521 | 100,0
Pokles v minulosti tak často používaného nesúťažného postupu - rokovacieho konania bez zverejnenia z 39,4 % na 32,7 % je pozitívnym dopadom zákona, ktorý stanovil subjektom 
pred uzavretím zmluvy povinnosť písomne oznámiť úradu začatie rokovacieho konania 
bez zverejnenia. 
Možno konštatovať, že verejná súťaž bola najčastejšie používaným postupom verejného obstarávania a bola uplatnená v 2680 (62,2 %) prípadoch, z toho ukončených bolo 2246 (83,8 %) a zrušených 434 (16,2 %) verejných súťaží. Približne každá šiesta verejná súťaž bola zrušená a v 141 (32,5 %) prípadoch zrušených verejných a užších súťaží pokračovali subjekty rokovacím konaním bez zverejnenia, nakoľko v predchádzajúcej verejnej súťaži alebo v užšej súťaži nebola predložená ani jedna ponuka, alebo ani jedna z predložených ponúk nevyhovovala stanoveným požiadavkám, čo predstavuje 11,3 % rokovacích konaní 
bez zverejnenia. (Tabuľka č. 5 a Príloha č.8))
Čiastkové zmluvy na základe rámcových dohôd boli uzavreté v hodnote 9235mil. Sk v počte 4439 zmlúv.
Tabuľka č. 5
Rok | 2006 | 2005
Postupy | Hodnota | Postupy | Zruš. | Spolu | Postupy
| v tis. Sk | v % | počet | v % | počet | počet | počet | v %
Verejná súťaž | 55 365 508 | 59,8 | 2246 | 59,1 | 434 | 2680 | 3862 | 53,8
Užšia súťaž | 7 888 511 | 8,5 | 266 | 7,0 | 60 | 326 | 425 | 5,9
Rokovacie kon. so zverejnením | 8 518 079 | 9,2 | 46 | 1,2 | 10 | 56 | 67 | 0,9
Rokovacie kon. bez zver. bez ČZ | 20 779 812 | 22,5 | 1243 | 32,7 | 0 | 1243 | 2826 | 39,4
Súťažný dialóg | 26 438 | 0,0 | 1 | 0,0 | 2 | 3 | 0 | 0,0
Spolu postupy | 92 578 348 | 100,0 | 3802 | 100,0 | 506 | 4308 | 7180 | 100,0
Podprahové zákazky | 7 111 511 | | 1528 | | 0 | 1528 | - | -
Neprioritné služby (len PP postup*) | 2 052 519 | | 191 | | 0 | 191 | - | -
Spolu celkom | 101 742 380 | | 5521 | | 0 | 6027 | - | -
ČZ | 9 234 806 | | 4439 | | 0 | 4439 | 4862 |
Súťaž návrhov | 4 870 | | 9 | | 4 | 13 | 16 |
Koncesie | 0 | | 0 | | 1 | 1 | |
* len PP postup – len podprahový postup
	Hodnotenie verejného obstarávania z hľadiska čerpania fondov z EÚ na základe oznámení o výsledku verejného obstarávania úradu je nasledovné: 116 zrušených a 1131 ukončených postupov verejného obstarávania, ktorých podiel na celkovom finančnom objeme bol 32 689 mil. Sk (32,1 %), čo je oproti roku 2005 (20 320 mil. Sk) nárast čerpania prostriedkov z fondov o 60,9 %. (Príloha č. 9)
	Hodnota 128 zákaziek uzavretých čiastkovými zmluvami bola 628 mil. Sk. 
	Zákazky (50) uzavreté s uchádzačmi zo zahraničia predstavujú  hodnotu 2148 mil. Sk. 
		Z toho „iné subjekty,“ ktoré obstarávali na základe poskytnutých finančných prostriedkov od verejného obstarávateľa, z celkového počtu 203 zákaziek až v 163 prípadoch čerpali prostriedky z fondov a hodnota zákaziek bola 2 486 mil. Sk. 
	S uchádzačmi so sídlom v zahraničí bolo uzavretých 223 zmlúv v celkovej hodnote 7498 mil. Sk, čo je 7,4 % z celkovej hodnoty verejného obstarávania. Najúspešnejší uchádzači boli z Českej republiky v 153 postupoch a uzavreli sa zmluvy v hodnote 3934 mil. Sk. 
Ďalší boli uchádzači z Nemecka, ktorí uspeli v 17 postupoch a uzavreli sa zmluvy v hodnote 248mil. Sk a  uchádzači z Rakúska uspeli v 15 postupoch a uzavreli sa zmluvy v hodnote 
192 mil. Sk. 
V roku 2006 s uchádzačmi z krajín EÚ bolo uzavretých 97,4 % postupov. (Príloha č. 10)
2. „Klasický sektor“ - vyhodnotenie výsledkov verejného obstarávania
V rámci subjektov „klasického sektora“ je podrobne vyhodnotená verejná správa, 
a to samostatne „štátna správa“ a „územná samospráva“. Údaje za subjekty z „klasického sektora“ sú k dispozícii v prílohách č.11 až 17.
„Iné subjekty“ nie sú popísané z dôvodu nevýrazného podielu na verejnom obstarávaní a údaje sú k dispozícii v prílohách č.11 až 16 
Počet 4501 ukončených postupov, u ktorých subjekty „klasického sektora“ uzatvárali zmluvy, je až 81,5 % z celkového počtu ukončených postupov roku 2006. Z toho rámcové dohody boli uzavreté v 267 prípadoch. Zrušených bolo 385 postupov. (Tabuľka č. 6)
Tabuľka č. 6
Rok | 2006
Postupy VO | Predmet | Hodnota | Postupy
| | v tis. Sk | v % | počet | v %
Nadlimitné postupy | Tovary | 9 098 320 | 15,2 | 204 | 4,5
| Služby | 10 008 353 | 16,7 | 264 | 5,9
| Stavebné práce | 7 402 060 | 12,4 | 13 | 0,3
| Spolu | 26 508 733 | 44,3 | 481 | 10,7
Podlimitné postupy | Tovary | 3 862 887 | 6,4 | 1 512 | 33,6
| Služby | 2 985 865 | 5,0 | 1 201 | 26,7
| Stavebné práce | 26 544 210 | 44,3 | 1 307 | 29,0
| Spolu | 33 392 962 | 55,7 | 4 020 | 89,3
Spolu | Tovary | 12 961 207 | 21,6 | 1 716 | 38,1
| Služby | 12 994 218 | 21,7 | 1 465 | 32,5
| Stavebné práce | 33 946 270 | 56,7 | 1 320 | 29,3
| Spolu | 59 901 695 | 100,0 | 4 501 | 100,0

Subjekty „klasického sektora“ obstarávali zákazky v hodnote je 59 902 mil. Sk, 
čo predstavuje 58,9 % celkovej hodnoty verejného obstarávania. Hodnota nadlimitného obstarávania 26 509 mil. Sk je 26,0 % z celkovej hodnoty vyhodnocovaného verejného obstarávania a 44,3% hodnoty zmlúv „klasického sektora“. Podlimitné obstarávanie, vrátane podprahových zákaziek 33 393 mil. Sk, je 55,7 % hodnoty uzavretých zmlúv. Podlimitné postupy s počtom 4020 tvoria 89,3 %.
Čiastkové zmluvy boli uzavreté v hodnote 4500 mil. Sk v počte 2862 zmlúv.
Podľa počtu (481) boli nadlimitné postupy v prevažnej miere používané subjektmi
z „klasického sektora“ až v 75,2 % prípadov. Podiel nadlimitných postupov zastupuje len 10,7 % z počtu ukončených postupov „klasického sektora“. 
Tovary boli najviac obstarávaným predmetom podľa  počtu 1716 (38,1 %) postupov 
(12 961 mil. Sk) a podľa zmluvnej hodnoty stavebné práce 33 946mil. Sk (56,7 %) v počte 1320 postupov. 
V prípade nadlimitných postupov boli najčastejšie obstarávané služby v 264 prípadoch v hodnote 10 008 mil. Sk, potom tovary v 204 prípadoch v hodnote 9098 mil. Sk a najmenej stavebné práce v 13 prípadoch v hodnote 7402 mil. Sk.
Subjekty „klasického sektora“ s uchádzačmi so sídlom v zahraničí uzavreli zmluvy 
v 122 ukončených postupoch v celkovej hodnote 3307 mil. Sk (5,5%). S uchádzačmi z Českej republiky sa uzavreli zmluvy v 89 (73,0 %) postupoch v hodnote 1496 mil. Sk (45,2 %). Ďalej to boli uchádzači z Rakúska, ktorí uzavreli zmluvy v 8 postupoch v hodnote 32 mil. Sk. (Prílohy č. 16 a 17).
2.1 Štátna správa 
Štátna správa vo verejnom obstarávaní je zastúpená skupinou verejných obstarávateľov „Slovenská republika zastúpená svojimi orgánmi“ a „organizácia riadená verejným právom“. 
Údaje za štátnu správu sú k dispozícii v prílohách č. 11 až 16 a v nižšie uvedenej tabuľke č. 7.

Tabuľka č. 7
Rok | 2006
Postupy VO | Predmet | Hodnota | Postupy
| | v tis. Sk | v % | počet | v %
Nadlimitné postupy | Tovary | 8 634 725 | 22,7 | 186 | 7,2
| Služby | 7 622 842 | 20,1 | 230 | 8,9
| Stavebné práce | 6 201 918 | 16,3 | 9 | 0,4
| Spolu | 22 459 484 | 59,1 | 425 | 16,5
Podlimitné postupy | Tovary | 2 646 135 | 7,0 | 1038 | 40,2
| Služby | 2 125 328 | 5,6 | 822 | 31,8
| Stavebné práce | 10 724 379 | 28,3 | 297 | 11,5
| Spolu | 15 495 843 | 40,9 | 2157 | 83,5
Spolu | Tovary | 11 280 860 | 29,7 | 1224 | 47,4
| Služby | 9 748 170 | 25,7 | 1052 | 40,7
| Stavebné práce | 16 926 297 | 44,6 | 306 | 11,9
| Spolu | 37 955 327 | 100,0 | 2582 | 100,0
2.1.1 Slovenská republika zastúpená svojimi orgánmi 
Slovenská republika zastúpená svojimi orgánmi sa podieľala na verejnom obstarávaní celkom hodnotou 18 346 mil. Sk, čo predstavuje 18,0 % podiel na verejnom obstarávaní celkom a 30,6 % podiel na obstarávaní  „klasického sektora“.
Nadlimitným obstarávaním sa uzavreli zmluvy v hodnote 12 850 mil. Sk (70,0 %) 
a podlimitným obstarávaním zmluvy v hodnote 5497 mil. Sk (30,0 %).
Podľa počtu Slovenská republika zastúpená svojimi orgánmi pokryla 35,9 % z počtu ukončených postupov „klasického sektora“ a uzavrela zmluvy v 1614 prípadoch vrátane 
131 (8,1 %) rámcových dohôd. Zmluvy boli uzavreté predovšetkým na služby 841 (52,1 %) 
a na tovary 591 (36,6 %). Zrušených bolo 143 postupov verejného obstarávania.
Podľa zmluvnej hodnoty boli najviac obstarávané tovary v hodnote 6726 mil. Sk 
(36,7 %), služby v hodnote 7320 mil. Sk (39,9 %) a stavebné práce v hodnote 4299 mil. Sk (23,4 %) z hodnoty zmlúv uzavretých štátnou správou. 
Podiel použitia nadlimitných postupov verejného obstarávania predstavuje 295 postupov (18,3 %), z toho najviac pripadlo na služby 178 postupov v hodnote 5641 mil. Sk, na tovary 113 v hodnote 5574 mil. Sk a na stavebné práce 4 v hodnote 1635 mil. Sk. 
Najčastejšie používaná bola verejná súťaž v 600 (37,2 %) prípadoch. Rokovacie konanie bez zverejnenia bolo použité v 409 (25,3 %) prípadoch. Najviac aplikovanou podmienkou pre použitie rokovacieho konania bola tzv. dostupnosť z jedného zdroja [tovar, stavebné práce alebo služby z  technických dôvodov, umeleckých dôvodov alebo z dôvodov vyplývajúcich z výhradných práv môže poskytnúť len určitý dodávateľ (ďalej len „§ 58 písm. b) a § 88 písm. c) zákona“)] v 126 prípadoch. Podprahové zákazky (374) a neprioritné služby, pri ktorých sa použili postupy podprahových zákaziek (165) predstavujú 33,4 % oznámení.
Čiastkové zmluvy v počte 1602 boli uzatvorené v hodnote 2442 mil. Sk.
Slovenská republika zastúpená svojimi orgánmi v roku 2006 uzavrela zmluvy v 54 ukončených postupoch s uchádzačmi so sídlom v zahraničí v hodnote 2239 mil. Sk,
čo predstavuje 67,7 % z celkovej hodnoty zmlúv, ktoré uzavreli subjekty z „klasického sektora“ s uchádzačmi zo zahraničia.
Podiel nadlimitných postupov bol 94,0 % v hodnote 2105 mil. Sk a v prevažnej miere boli obstarávané tovary. Najčastejšie boli zmluvy uzatvárané s uchádzačmi z Českej republiky, v 59,3 % prípadov. Zmluvy s najvyššou hodnotou boli uzavreté s uchádzačmi z Veľkej Británie. (Prílohy č. 16 a 17)
2.1.2 Organizácie riadené verejným právom
Organizácie riadené verejným právom, ktoré spadajú pod štátnu správu, uzavreli zmluvy v hodnote 19 609 mil. Sk, čo je 19,3 % na verejnom obstarávaní celkom a 32,7 % podiel na obstarávaní „klasického sektora“.
Nadlimitným postupom uzavreli zmluvy v hodnote 9610 mil. Sk (49,0 %) a podlimitným obstarávaním zmluvy v hodnote 9999 mil. Sk (51,0 %).
Podľa počtu organizácie riadené verejným právom uzavreli 968 zmlúv, t. j. 21,5 % ukončených postupov „klasického sektora“, z toho bolo 78 (8,1 %) rámcových dohôd. Zmluvy boli uzavreté predovšetkým na tovary 633 (65,4 %), na služby 211 (21,8 %) a stavebné práce 124 (12,8 %). Zrušených bolo 63 postupov.
Z hodnoty zmlúv uzavretých štátnou správou bola najvyššia zmluvná hodnota 
za stavebné práce 12 627 mil. Sk (64,4 %), hodnota za tovary predstavuje 4554 mil. Sk (23,2 %) a služby v hodnote 2428 mil. Sk (12,4 %).
Nadlimitné postupy verejného obstarávania tvorilo 130 postupov (13,4 %), z toho najviac pripadlo: na tovary 73 postupov v hodnote 3061 mil. Sk, na služby 52 v hodnote
1982 mil. Sk a na stavebné práce 5 v hodnote 4567 mil. Sk. 
Najčastejšie používaná bola verejná súťaž, a to v 404 (41,7 %) prípadoch. Rokovacie konanie bez zverejnenia bolo použité v 224 (23,1 %) prípadoch, pri ktorých najčastejšou podmienkou použitia bol § 58 písm. b) a § 88 písm. c) zákona, v 119 prípadoch. Podprahové zákazky (310) a neprioritné služby, pri ktorých sa použili postupy podprahových zákaziek (15) predstavujú 34,0 % oznámení.
S uchádzačmi so sídlom v zahraničí uzavreli organizácie riadené verejným právom zmluvy v 36 ukončených postupoch v hodnote 633 mil. Sk, čo predstavuje 19,1 % z celkovej hodnoty zmlúv, ktoré uzavreli subjekty z „klasického sektora“ s uchádzačmi zo zahraničia.
Z toho nadlimitné postupy predstavovali len 3 zákazky v hodnote 479 mil. Sk, s rovnomerným zastúpením na tovar, službu a stavebné práce po jednej zákazke.

2.2 Územná samospráva
Druhou hodnotenou kategóriou subjektov v rámci „klasického sektora“ je „územná samospráva“ v členení na: „obec a vyšší územný celok“, „organizácia riadená verejným právom“ a „ združenie právnických osôb“.
Je to významná skupina verejného sektora, ktorá sa výrazne zapájala v roku 2006 
do procesu verejného obstarávania, a to celkom hodnotou 21 946 mil. Sk, čo je 21,6 % podiel na verejnom obstarávaní celkom a 36,6 % podiel na obstarávaní „klasického sektora“.(Tabuľka č. 8)
Podrobné údaje za „územnú samosprávu“ sú k dispozícii v prílohách č. 11 až 16.

Tabuľka č. 8
Rok | 2006
Postupy VO | Predmet | Hodnota | Postupy
| | v tis. Sk | v % | počet | v %
Nadlimitné postupy | Tovary | 463 595 | 2,1 | 18 | 0,9
| Služby | 2 385 511 | 10,9 | 34 | 1,8
| Stavebné práce | 1 200 142 | 5,5 | 4 | 0,2
| Spolu | 4 049 248 | 18,5 | 56 | 2,9
Podlimitné postupy | Tovary | 1 216 752 | 5,5 | 474 | 24,7
| Služby | 860 537 | 3,9 | 379 | 19,7
| Stavebné práce | 15 819 831 | 72,1 | 1010 | 52,6
| Spolu | 17 897 119 | 81,5 | 1863 | 97,1
Spolu | Tovary | 1 680 347 | 7,6 | 492 | 25,6
| Služby | 3 246 048 | 14,8 | 413 | 21,5
| Stavebné práce | 17 019 973 | 77,6 | 1014 | 52,8
| Spolu | 21 946 368 | 100,0 | 1919 | 100,0
2.2.1 Obec a vyšší územný celok
Obec a vyšší územný celok 20,0 % podielom na verejnom obstarávaní celkom a 34,0 % podielom na obstarávaní „klasického sektora“ v hodnote 20 369 mil. Sk patrí k najpočetnejšej skupine obstarávajúcich subjektov. 
Podlimitné obstarávanie bolo v hodnote 16 617 mil. Sk (81,6 %) a nadlimitné obstarávanie v hodnote 3752 mil. Sk (18,4%).
Na rozdiel od štátnej správy, územná samospráva najviac obstarávala stavebné práce v hodnote 16 217 mil. Sk, čo je 79,6 % z hodnoty verejného obstarávania územnej samosprávy. 
Územná samospráva uzavrela zmluvy v 1678 (87,4 %) postupoch, z toho rámcové dohody sa uzavreli v 54 (3,2  %) prípadoch. Zrušených bolo 154 vyhlásených postupov verejného obstarávania. 
Postupmi pre nadlimitné zadávanie zákaziek boli uzavreté zmluvy v 42 postupoch, z toho  na služby v 28 postupoch v hodnote 2210 mil. Sk, na tovary v 10 postupoch v hodnote 342 mil. Sk a na stavebné práce s počtom 4 v hodnote 1200 mil. Sk.
Podobne ako v štátnej správe, bola verejná súťaž najviac používaným postupom v 723 (43,0 %) prípadoch. Rokovacie konanie bez zverejnenia bolo použité v 179 (10,7 %) prípadoch. Rovnako, ako subjekty štátnej správy, aj subjekty územnej samosprávy najčastejšie používali postup podľa § 58 písm. b) a § 88 písm. c) zákona, 53 prípadov. 
Čiastkové zmluvy boli uzatvorené v hodnote 513 mil. Sk v počte 92. 
S uchádzačmi so sídlom v zahraničí územná samospráva uzavrela zmluvy v 23 postupoch v hodnote 385 mil. Sk, čo je len 11,7 % z celkovej hodnoty zmlúv, ktoré uzavreli subjekty z „klasického sektora“ s uchádzačmi zo zahraničia, a to len podlimitnými postupmi.
V prevažnej miere boli obstarávané stavebné práce v hodnote 354 mil. Sk. Podľa zmluvnej hodnoty boli v 97,1 % prípadov uzavreté zmluvy s  uchádzačmi z Českej republiky.
2.2.2 Organizácia riadená verejným právom
Druhou hodnotenou skupinou subjektov „územnej samosprávy“ sú organizácie riadené verejným právom, ktoré v roku 2006 uzavreli zmluvy v celkovej hodnote 1266 mil. Sk.
Je to len 1,2 % podiel na verejnom obstarávaní celkom a 2,1 % podiel na obstarávaní „klasického sektora“.
Nadlimitné obstarávanie sa uskutočnilo v hodnote 223 mil. Sk (17,6 %) a  podlimitné obstarávanie  hodnote 1043 mil. Sk (82,4 %).
Organizácie riadené verejným právom vynaložili najviac finančných prostriedkov 
na obstarávanie stavebných prác, 639 mil. Sk (50,5 %). Služby boli  v hodnote 302 mil. Sk (23,8 %) a tovary v hodnote 325 mil. Sk (25,7 %). 
Zmluvy uzatvorili v 193 (10,1 %) postupoch, z toho boli 4 (2,1 %) rámcové  dohody. Zrušených bolo 20 súťaží. 
Nadlimitné postupy s počtom 8 boli aplikované na služby v 6 prípadoch (175 mil. Sk) a na tovary v 2 prípadoch (48 mil. Sk). 
Aj v tomto prípade na získanie predmetu zákazky bol najviac používaný postup verejná súťaž, v 85 (64,9 %) prípadoch. Rokovacie konanie bez zverejnenia bolo druhým najpoužívanejším postupom, v 41 (31,3 %) prípadoch. 
Čiastkové zmluvy boli uzavreté v hodnote 707 mil. Sk v počte 244. 
S uchádzačmi so sídlom v zahraničí uzavreli podlimitnými postupmi zmluvy v 5 prípadoch v hodnote 20 mil. Sk a všetky s uchádzačmi z Českej republiky. 
2.2.3 Združenie právnických osôb
Treťou hodnotenou skupinou územnej samosprávy je združenie právnických osôb, ktoré v roku 2006 uzavrelo 48 zmlúv v celkovej hodnote 311 mil. Sk. Je to len 1,4 % podiel 
na verejnom obstarávaní územnej samosprávy celkom a 0,5 % podiel na obstarávaní „klasického sektora“. Zrušených bolo 5 súťaží.
Nadlimitné postupy s počtom 6 boli aplikované len na tovary v hodnote 74 mil. Sk (23,8 %) a  podlimitné obstarávanie v hodnote 237 mil. Sk (76,2 %).
Aj táto skupina subjektov vynaložila najviac finančných prostriedkov na obstarávanie stavebných prác, v hodnote 165 mil. Sk (52,9 %). Tovary boli v hodnote 104 mil. Sk (33,5 %) a služby v hodnote 42 mil. Sk (13,6 %).
S uchádzačmi so sídlom v zahraničí podlimitnými postupmi uzavreli zmluvy v 4 prípadoch v hodnote 30,1 mil. Sk a všetky s uchádzačmi z Českej republiky.

3. „Vybrané odvetvia“ - vyhodnotenie výsledkov verejného obstarávania
					Ďalšou samostatne hodnotenou skupinou subjektov sú „vybrané odvetvia“, ktoré v roku 2006 uzavreli zmluvy v celkovej hodnote 37 207 mil. Sk, čo predstavuje 36,6 % podiel 
na verejnom obstarávaní celkom.
Údaje za subjekty „vybraných odvetví“ sú k dispozícii v prílohách č. 18 až 21 a podľa oblasti ich činností sú v prílohách č. 18 až 20.
Podľa predmetu zákazky boli najviac obstarávané služby v 322 prípadoch v hodnote 
12 719 mil. Sk, čo predstavuje 34,2 %. Z toho hodnota prioritných služieb bola 7507 mil. Sk (59,0 %). Neprioritné služby boli v hodnote 5212 mil. Sk (41,0 %).
Tovary s počtom zákaziek 277 dosiahli hodnotu 5 980 mil. Sk (16,1 %) a stavebné práce hodnotu 18 508 mil. Sk (49,7 %). (Tabuľka č. 9)

Tabuľka č. 9
Rok | 2006
Postupy VO | Predmet | Hodnota | Postupy
| | v tis. Sk | v % | počet | v %
Nadlimitné postupy | Tovary | 4 698 978 | 12,6 | 58 | 7,4
| Služby | 11 534 518 | 31,0 | 64 | 8,0
| Stavebné práce | 15 469 122 | 41,6 | 21 | 2,6
| Spolu | 31 702 618 | 85,2 | 143 | 18,0
Podlimitné postupy | Tovary | 1 281 366 | 3,4 | 219 | 27,5
| Služby | 1 184 613 | 3,2 | 258 | 32,4
| Stavebné práce | 3 038 764 | 8,2 | 176 | 22,1
| Spolu | 5 504 743 | 14,8 | 653 | 82,0
Spolu | Tovary | 5 980 344 | 16,0 | 277 | 34,9
| Služby | 12 719 130 | 34,2 | 322 | 40,4
| Stavebné práce | 18 507 886 | 49,8 | 197 | 24,7
| Spolu | 37 207 361 | 100,0 | 796 | 100,0
Podiel použitia nadlimitných postupov verejného obstarávania v hodnote 31 703 mil. Sk (85,2 %) predstavuje 143 postupov (18,0 %), z toho: na tovary 58 postupov (4 699 mil. Sk), na stavebné práce 21 (15 469 mil. Sk) a na služby 64 postupov (11 535 mil. Sk) z ktorých prioritné služby boli v hodnote 6767 mil. Sk a neprioritné služby v hodnote 4768 mil. Sk.
Podlimitnými postupmi verejného obstarávania bolo uzavretých 653 zmlúv v hodnote 5505 mil. Sk (14,8 %). Podľa počtu boli najviac uzatvárané zmluvy na tovary (219) v hodnote 1281 mil. Sk, potom na služby (258 zmlúv) v hodnote 1185 mil. Sk a na stavebné práce (176 zmlúv) v hodnote 3039 mil. Sk.
Z celkového počtu ukončených postupov v roku 2006 pripadá na „vybrané odvetvia“ 14,4 % v počte 796, vrátane 204 (25,6 %) rámcových dohôd. Zrušených bolo 95 postupov verejného obstarávania.
Subjekty reprezentujúce „vybrané odvetvia“ používali takmer zhodným podielom rokovacie konanie bez zverejnenia v 347 prípadoch (43,6 %) a verejnú súťaž v 340 prípadoch (42,7 %). Rokovacie konanie bez zverejnenia najčastejšie odôvodňovali získavaním predmetu zákazky na základe výhradných práv dodávateľa (171 prípadov). Čiastkové zmluvy 
boli uzavreté v hodnote 4663 mil. Sk v počte 1531. (Príloha č. 19)
V roku 2006 „vybrané odvetvia“ ukončili 85 postupov, na základe ktorých uzatvárali zmluvy s uchádzačmi so sídlom v zahraničí v hodnote 4073 mil. Sk, čo predstavuje 11,0 % z celkovej hodnoty zmlúv, ktoré uzavreli „vybrané odvetvia“ s uchádzačmi zo zahraničia.
Z toho hodnota nadlimitných postupov bola až 3684 mil. Sk (90,5 %) a v prevažnej miere boli obstarávané služby (1433 mil. Sk). Najúspešnejší uchádzači boli z Českej republiky, 
až v 41,4 % prípadov a vo finančnom objeme 2096 mil. Sk (56,9 %). (Príloha č. 20 a 21)
4. Podnikatelia vo verejnom obstarávaní
	Úrad prvýkrát vyhodnotil aj úspešných uchádzačov - podnikateľské subjekty, ktoré uspeli v procese verejného obstarávania a uzavreli zmluvu so subjektmi a inými subjektmi. Podnikatelia boli hodnotení z rôznych hľadísk: podľa veľkosti podniku, druhu vlastníctva, právnej formy, podľa veľkosti objemu produkcie a sídla firmy. K spracovaniu bolo použité štatistické zatriedenie subjektov podľa  Štatistického registra organizácií.
	Podľa vlastníctva a hodnoty zmlúv verejného obstarávania pripadá na súkromný sektor až 87,0 %, na verejný sektor 4,4 % a zatiaľ nezistené vlastníctvo firiem (vrátane firiem 
so sídlom v zahraničí) 8,6 % finančných prostriedkov za zákazky vo verejnom obstarávaní. 
	Podľa veľkosti podniku, t. j. podľa počtu zamestnancov a hodnoty zmlúv verejného obstarávania, pripadá na veľké podniky (250 a viac zamestnancov) 37,4 %, na podniky 
s počtom (20 až 249 zamestnancov) 29,5 %, na malé podniky (0 až 19 zamestnancov) 23,0 % a firmy so sídlom v zahraničí a iné nezistené 10,1 %.
	Podľa právnej formy a hodnoty zmlúv verejného obstarávania pripadá na právnické osoby 87,6 %, fyzické osoby 3,8 % a zahraničné organizácie a iné nezistené 8,6 %.
	Podľa regionálneho členenia Slovenska pripadá na: Bratislavský kraj 41,0 %, Západné Slovensko 22,6 %, Stredné Slovensko 13,7 %, Východné Slovensko 15,3 % hodnoty zákaziek verejného obstarávania. Na Slovensko pripadá 92,6 % a na zahraničie 7,4 % hodnoty zákaziek.
Záver
	Aplikácia zákona sa prejavila na štatistických výsledkoch, a to z niekoľkých hľadísk. Jedným aspektom bol počet aktívnych subjektov, ktoré použili nadlimitné a podlimitné postupy verejného obstarávania, ktorý vzrástol v porovnaní s rokom 2005 o 1,6 %, 
a to nárastom počtu subjektov (o 169 subjektov), ktoré obstarávali z dôvodu čerpania fondov. Fondy boli a sú v tomto období významným a nezanedbateľným zdrojom finančných prostriedkov v procese verejného obstarávania.
	Z hľadiska použitia postupov verejného obstarávania zákon významne prispel k poklesu počtu rokovacích konaní bez zverejnenia (32,7 %). Najviac používaným postupom verejného obstarávania bola verejná súťaž (59,1 %).
Bolo ukončených spolu 5530 postupov, na základe ktorých boli uzavreté zmluvy v hodnote 101 742 mil. Sk. Nadlimitné obstarávanie predstavovalo hodnotu 60 234 mil. Sk (59,2 %) a ukončených bolo 640 (11,6 %) postupov. Podlimitné obstarávanie s počtom 4881 (88,4 %) postupov verejného obstarávania bolo v hodnote 41 509 mil. Sk (40,8 %).
„Klasický sektor“ sa podieľal na verejnom obstarávaní hodnotou 59 902 mil. Sk
(58,9 %), čomu zodpovedal počet 4501 (81,5 %) postupov. Z toho hodnota 481 (10,7 %) nadlimitných postupov verejného obstarávania bola 26 509 mil. Sk (44,3 %). Podlimitné postupy s počtom 4020 (89,3 %) predstavujú hodnotu 33 393 mil. Sk (55,7 %). 
„Vybrané odvetvia“ obstarávali v hodnote 37 207 mil. Sk (36,6 %) s počtom 796 (14,4 %) postupov, ktoré predstavujú len 38,2 % počtu postupov oproti roku 2005. Pokles bol z dôvodu zmeny zákona, podľa ktorého vybrané odvetvia nie sú povinné postupovať podlimitnými postupmi. V tomto odvetví bolo 143 (18,0 %) nadlimitných postupov v hodnote 31 703 mil. (85,2 %) a 653 (82,0 %) podlimitných postupov v hodnote 5505 mil. Sk (14,8 %).
„Iné subjekty“ uzavreli zmluvy v hodnote 4633 mil. Sk (4,5 %) s počtom 224 (4,1 %) postupov. Nadlimitné postupy v hodnote 2022 mil. (3,4 %) použili v 16 postupoch (2,5 %) 
Počet uzavretých čiastkových zmlúv na základe platných rámcových dohôd bol 4439, v hodnote 9235 mil. Sk. Subjekty z „klasického sektora“ uzavreli čiastkové zmluvy v hodnote 4500 mil. Sk v počte 2862 zmlúv, subjekty z „vybraných odvetví“ uzavreli 1531 čiastkových zmlúv v hodnote 4663 mil. Sk a iné subjekty 46 čiastkových zmlúv v hodnote 72 mil. Sk.
Celkový počet oznámení o výsledku verejného obstarávania 9969 vrátane čiastkových zmlúv poklesol o 2517 v porovnaní s rokom 2005. 
Priemerná zmluvná hodnota na jeden ukončený postup verejného obstarávania je 18 398,26 tis. Sk, je to o 26,4 % vyššia hodnota, ako v minulom roku.
Za účelom čerpania prostriedkov z fondov EÚ bolo ukončených 1131 postupov verejného obstarávania v zmluvnej hodnote 32 689 mil. Sk a zrušených 116 súťaží. Hodnota 128 zákaziek uzavretých čiastkovými zmluvami bola 698 mil. Sk.
Uchádzači zo zahraničia boli úspešní v 223 postupoch verejného obstarávania, 
čo predstavuje 4,0 % z celkového počtu ukončených postupov, v hodnote 7498 mil. Sk. 
Uzavretých bolo 116 čiastkových zmlúv v hodnote 751 mil. Sk.
Z toho „klasický sektor“ uzatváral zmluvy s uchádzačmi zo zahraničia v 122 postupoch 
v  hodnote 3307 mil. Sk , „vybrané odvetvia“ v 85 postupoch v hodnote 4073 mil. Sk 
a „iné subjekty“ v 16 postupoch v hodnote 118 mil. Sk.
Zahraniční uchádzači boli úspešní v 53 nadlimitných postupoch a uzavreli zmluvy v hodnote 6308 mil. Sk, z toho „klasický sektor“ v 25 postupoch uzavrel zmluvy v hodnote 2608 mil. Sk.
Ku kvalite oznámení sčasti prispieva aj zasielanie oznámení on-line (1431 oznámení,
t. j. 11,0 %) a predpokladá sa, že v budúcnosti bude podiel on-line oznámení narastať.
Záverom možno konštatovať, že v roku 2006 bol zaznamenaný pokles počtu oznámení z niekoľkých dôvodov: zákonom, ktorý je účinný od 01. februára 2006, boli upravené finančné limity smerom nahor a pre subjekty vybraných odvetví bolo stanovené postupovať podľa zákona len v prípade nadlimitných postupov pre tovary a služby s predpokladanou hodnotu nad 16 785 478 Sk a stavebné práce s predpokladanou hodnotou nad 209 937 800 Sk. Pre subjekty klasického sektora bola určená povinnosť doručiť informáciu o uzavretí zmluvy úradu pre tovary a služby s predpokladanou hodnotou od 1 mil. Sk a pre stavebné práce 
od 4 mil. Sk.
K pozitívnym javom zákona patrí, že prispel k priaznivejšiemu pomeru súťažných postupov v porovnaní s nesúťažnými, a to postupu sprísnením podmienok pri použití rokovacieho konania bez zverejnenia. Predpokladá sa, že tento pozitívny trend zotrvá aj v budúcom období.